**Курс за докторанти „ПРЕПОДАВАНЕ НА УПРАВЛЕНСКИ ЗНАНИЯ“**

През летния семестър на учебната 2019 – 2020  г. Катедра Стопанско управление организира курс за докторанти ПРЕПОДАВАНЕ НА УПРАВЛЕНСКИ ЗНАНИЯ. Курсът е включен в учебната програма 3.7 Администрация и управление (Стопанско управление) на катедра Стопанско управление. Ръководител на екипа е проф. д.с.н Цветан Давидков.

Основно тематично съдържание:

* Преподаване в Университета – основни дидактически ориентири;
* Обучението на деца – обучението на възрастни – обучението на студенти;
* Образователни парадигми: естествено учене; системен подход; проблемно-ориентирано учене; управление на собственото обучение / учене. Възможности за диференциране на форматите на учене в зависимост от водещата парадигма.
* Основни типове обучавани (диференциране въз основа на цикъла на Колб). Възможности за диференциране на форматите на учене в зависимост от типа обучавани.
* Игрови подходи в обучението.
* Друго – по избор на обучаваните.

Каним за участие в курса всички заинтересовани докторанти.

Молим заинтересованите колеги да заявят интереса си за участие като изпратят мейл до проф. д.с.н. Ц. Давидков в срок до 31 януари т.г. Графикът на занятията ще бъде обявен до 15 февруари 2020.